**RÁMCOVÁ KÚPNA ZMLUVA**

uzavretá v súlade s § 269 ods. 2 a § 409 zákona č. 513/1991 Zb. Obchodný zákonník v znení neskorších predpisov, (ďalej len „**Obchodný zákonník**“)

(ďalej len: „**Zmluva**")

**Článok I.**

**Zmluvné strany**

**Kupujúci :**

Obchodné meno: **Odvoz a likvidácia odpadu a.s. v skratke: OLO a.s.**

So sídlom: Ivanská cesta 22, 82104 Bratislava

Zápis: Obchodný register Okresného súdu Bratislava I,

 oddiel: Sa, vložka č.: 482/B

V zastúpení : Ing. Martin Maslák, predseda predstavenstva

 Ing. Andrej Rutkovský, člen predstavenstva

IČO: 00 681 300

IČ DPH: SK202 031 8256

Bankové spojenie: ČSOB, a. s.

Číslo účtu: 25332773/7500

IBAN : SK37 7500 0000 0000 2533 2773

Internetová adresa : [www.olo.sk](http://www.olo.sk)

(ďalej len ako **„Kupujúci“**)

a

**Predávajúci :**

Obchodné meno: [doplniť]

Sídlo: [doplniť]

Zápis: Obchodný register [doplniť] Okresného súdu [doplniť],

 Oddiel: [doplniť] , Vložka číslo:  [doplniť]

V zastúpení : [doplniť]

IČO: [doplniť]

IČ DPH: [doplniť]

Bankové spojenie: [doplniť]

Číslo účtu: [doplniť]

Telefón.: [doplniť]

(ďalej len ako **„Predávajúci“**)

(Kupujúci a Predávajúci spolu ďalej aj ako **„Zmluvné strany“**)

po vzájomnej dohode uzatvárajú túto Zmluvu na základe prieskumu trhu vyhláseného Kupujúcim na predmet zákazky **Dodávka kyseliny soľnej technickej 30/33% a hydroxidu sodného tekutého 47,5%“.**

**Článok II.**

**Predmet zmluvy**

* 1. Predmetom tejto Zmluvy je záväzok Predávajúceho dodať Kupujúcemu na základe objednávky tovar špecifikovaný v tejto Zmluve bez vád, vrátane poskytnutia súvisiacich dokumentov a previesť na neho vlastnícke právo k tovaru a záväzok Kupujúceho tento tovar prevziať a uhradiť Predávajúcemu za tovar cenu podľa tejto Zmluvy.
	2. Účelom tejto Zmluvy je stanoviť práva a povinnosti Zmluvných strán a štandardné podmienky obchodného vzťahu medzi Zmluvnými stranami, ktoré sa budú aplikovať na kúpne zmluvy na tovar, ktoré budú Zmluvné strany uzatvárať výhradne na žiadosť Kupujúceho vo forme objednávok vystavených Kupujúcim (ďalej len „**Objednávka**“) a potvrdených Predávajúcim (každá z takýchto obojstranne potvrdených Objednávok ďalej len ako **„Jednotlivá kúpna zmluva“**). Ustanovenia tejto Zmluvy sa budú aplikovať na Jednotlivú kúpnu zmluvu v rozsahu, v akom konkrétna Jednotlivá kúpna zmluva jednotlivé práva a povinnosti Zmluvných strán neupraví inak.
	3. Predávajúci sa zaväzuje za podmienok dohodnutých v tejto Zmluve uzatvárať s Kupujúcim Jednotlivé kúpne zmluvy, predmetom ktorých bude záväzok Predávajúceho dodať Kupujúcemu presne určené množstvo tovaru - kyseliny soľnej technickej 30/33% a hydroxidu sodného tekutého 47,5% do miesta dodania určeného v článku 3 tejto Zmluvy za jednotkové ceny uvedené v Prílohe č. 1, ktorá je neoddeliteľnou súčasťou tejto Zmluvy (ďalej len **„Tovar“**) a Kupujúci sa zaväzuje Tovar od Predávajúceho prevziať a zaplatiť kúpnu cenu podľa tejto Zmluvy.

* 1. Dodávaný Tovar musí spĺňať technickú špecifikáciu, ktorá vychádza zo  súťažných podkladov prieskumu trhu na predmet zákazky **Dodávka kyseliny soľnej technickej 30/33% a hydroxidu sodného tekutého 47,5%“** a bude súčasťou k tejto Zmluve v**Prílohe č.1.**
	2. Súčasťou dodaného Tovaru je vždy aj príslušná dokumentácia, vrátane návodu na použitie, príslušné osvedčenia, atesty, certifikáty a protokoly o vykonaných skúškach. Dokumentáciu je Predávajúci povinný predložiť v slovenskom jazyku, pokiaľ sa Zmluvné strany nedohodnú inak. Príslušné certifikáty tvoria Prílohu č. 2 k tejto Zmluve.
	3. Súčasťou dodaného Tovaru je aj aktuálna karta bezpečnostných údajov (ďalej len „KBÚ“) vypracovaná v súlade s legislatívou REACH podľa Prílohy G, Nariadením Komisie (EÚ) č. 453/2010 z 20. mája 2010, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH) v slovenskom jazyku. KBÚ bude obsahovať registračné číslo, ak výrobcovi/dovozcovi CHL alebo CHZ vznikla z legislatívy REACH povinnosť registrácie na Európskej chemickej agentúre.
	4. Zmluvné strany sa dohodli, že táto Zmluva je zmluvou rámcovou a ustanovenia tejto Zmluvy nemožno vykladať ako povinnosť Kupujúceho objednať si u Predávajúceho Tovar. Predpokladané množstvo Tovaru uvedené v tejto Zmluve nie je pre Kupujúceho záväzné. Skutočne objednané množstvo Tovaru počas trvania tejto Zmluvy môže byť nižšie ako predpokladané množstvo Tovaru a Kupujúci si vyhradzuje právo neobjednať Tovar. Predmetom fakturácie bude len skutočne dodaný Tovar.

**Článok III.**

**Miesto plnenia, vlastnícke právo a prechod nebezpečenstva škody**

1. Miestom plnenia je Zariadenie na energetické využitie odpadu (ZEVO) Kupujúceho, Vlčie hrdlo 72, 821 07 Bratislava, predtým známe pod pôvodným názvom Spaľovňa odpadu (ďalej len „**ZEVO**“).
2. Ak v Zmluve alebo Kúpnej zmluve nie je uvedené inak, podmienky týkajúce sa dodávky Tovaru sa riadia výlučne medzinárodnými pravidlami pre výklad dodacích položiek INCOTERMS DDP 2000 do miesta určenia uvedeného v bode 3.1. tohto článku Zmluvy.
3. Vlastnícke právo k Tovaru a nebezpečenstvo škody na Tovare prechádza na Kupujúceho okamihom prevzatia Tovaru podľa Objednávky/ Jednotlivej kúpnej zmluvy uzatvorenej v zmysle tejto Zmluvy.

**Článok IV.**

**Kúpna cena**

* 1. Kúpna cena za dodaný Tovar bola určená dohodou v zmysle zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z. ktorou sa vykonáva zákon č. 18/1996 Z. z. o cenách na základe výsledku obstarávania (ďalej len ako **„Cena“**). Kupujúci sa zaväzuje zaplatiť za Tovar jednotkovú cenu, ktorá bude určená v zmysle Prílohy č. 1 k tejto Zmluve.
	2. V prípade záväznej cenovej ponuky iného predávajúceho, ktorý ponúkne ten istý Predmet plnenia za výhodnejších podmienok, bude Kupujúci o tejto skutočnosti písomne informovať Predávajúceho. Zároveň bude Predávajúci vyzvaný na prehodnotenie podmienok vyplývajúcich z tejto Zmluvy s tým, že ak v lehote jedného (1) mesiaca od výzvy nebudú Predávajúcim ponúknuté podmienky, ktoré zabezpečia ekonomickú výhodnosť pre Kupujúceho pri dodržaní stanovených technických požiadaviek, môže Kupujúci vypovedať túto Zmluvu s výpovednou lehotou jeden (1) mesiac, pričom táto začne plynúť prvým dňom nasledujúceho mesiaca po doručení výpovede druhej Zmluvnej strane.
	3. V Cene budú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Predávajúceho, najmä prepravné, balné, náklady vykladania Tovaru v mieste plnenia, clo, iné dane a clá, iné poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom verejnej moci ako aj cena dokumentácie, ktorá je nevyhnutná na užívanie Tovaru alebo s ním súvisí.
	4. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) v deň vzniku daňovej povinnosti.
	5. Maximálna celková cena uhradená Kupujúcim na základe Objednávok/Jednotlivých kúpnych zmlúv v súlade s touto Zmluvou je v súlade s predpokladanou hodnotou zákazky určenou výsledkom prieskumu trhu [doplniť],- EUR bez DPH (slovom [doplniť] eur) počas celej doby trvania Zmluvy v zmysle Prílohy č. 1 tejto Zmluvy.

V.

Platobné a fakturačné podmienky

* 1. Kupujúci uhradí Predávajúcemu kúpnu cenu na základe faktúry vystavenej do pätnástich (15) dní odo dňa dodania Tovaru.
	2. Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a zákona o DPH. Prílohou faktúry je potvrdený dodací list. Lehota splatnosti faktúry je šesťdesiat (60) dní odo dňa jej doručenia Kupujúcemu.
	3. V prípade, ak faktúra neobsahuje všetky náležitosti podľa zákona o DPH alebo tejto Zmluvy, Kupujúci je oprávnený vrátiť faktúru Predávajúcemu a požiadať ho o odstránenie nedostatkov a o vystavenie novej faktúry. V takomto prípade nová šesťdesiat (60) dňová lehota splatnosti začína plynúť v deň, kedy bola opravená faktúra doručená Kupujúcemu.
	4. Faktúra sa považuje za zaplatenú dňom, kedy bude z  bankového účtu Kupujúceho poukázaná príslušná platba v prospech účtu Predávajúceho.
	5. Faktúra môže byť Kupujúcemu zasielaná aj elektronicky, ak Predávajúci uzavrel s Kupujúcim osobitnú zmluvu o elektronickom prijímaní faktúr. V takomto prípade sa na doručovanie faktúr budú vzťahovať ustanovenia takejto zmluvy.
	6. Zmluvné strany sa dohodli, že Kupujúci je oprávnený započítať si svoju pohľadávku po lehote splatnosti aj bez súhlasu Predávajúceho oproti akejkoľvek splatnej pohľadávke Predávajúceho voči Kupujúcemu. O započítaní pohľadávky je Kupujúci povinný písomne informovať Predávajúceho.
	7. Predávajúci prehlasuje, že ku dňu podpisu tejto Zmluvy neuplatňuje osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
	8. V prípade, ak sa Predávajúci rozhodne začať uplatňovať vyššie uvedenú úpravu v zmysle § 68d zákona o DPH je povinný o tejto skutočnosti bezodkladne písomne informovať Kupujúceho. Rovnako je Predávajúci uplatňujúci úpravu v zmysle § 68d zákona o DPH povinný bezodkladne písomne informovať Kupujúceho o skončení uplatňovania tejto úpravy.
	9. V prípade, ak v dôsledku nesprávneho uplatnenia dane z pridanej hodnoty Kupujúcim vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Predávajúcim bude Kupujúcemu dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Predávajúci povinný tieto uhradiť Kupujúcemu.
	10. Zmluvné strany prehlasujú, že platobné podmienky upravené v tomto článku Zmluvy považujú za primerané a takáto dohoda nie je v hrubom nepomere k právam a povinnostiam vyplývajúcim zo záväzkového vzťahu pre veriteľa.

**Článok VI.**

**Dodacie podmienky**

* 1. Kupujúci zašle písomnú Objednávku Predávajúcemu s určením termínu dodania, množstva a odberného miesta na adresu sídla uvedenú v záhlaví tejto Zmluvy alebo na adresu, ktorá bude neskôr, v súlade s touto Zmluvou preukázateľne oznámená ako nová adresa pre doručovanie. Zároveň zašle Objednávku vo forme oskenovaného dokumentu Predávajúcemu na e-mailové adresy kontaktných osôb Predávajúceho.
	2. Predávajúci je povinný do 3 pracovných dní písomne potvrdiť prijatie Objednávky a  to tak, že Predávajúcim podpísanú Objednávku zašle vo forme oskenovaného dokumentu na e-mailovú adresu kontaktnej osoby Kupujúceho vo veciach technických.
	3. Predávajúci nie je oprávnený odmietnuť potvrdenie Objednávky, ak táto bola zaslaná v zmysle tejto Zmluvy.
	4. Zmluvné strany sa dohodli, že v prípade, ak Predávajúci nepotvrdí Objednávku v lehote uvedenej v tomto bode tohto článku Zmluvy, ani v tejto lehote Objednávku neodmietne, bude sa táto považovať za Predávajúcim potvrdenú (akceptovanú).
	5. Potvrdením Objednávky sa Predávajúci zaväzuje dodať Tovar v termíne a v rozsahu danom Objednávkou, za podmienok dojednaných v tejto Zmluve (Jednotlivá kúpna zmluva).
	6. Zmluvné strany sa dohodli, že výnimočne budú dodávky Tovaru realizované na základe telefonických a e-mailových Objednávok Kupujúceho s určením termínu dodania, množstva a odberného miesta. V prípade telefonickej a e-mailovej objednávky je Kupujúci povinný poslať objednávku písomne do 3 pracovných dní od telefonickej alebo e-mailovej Objednávky a Predávajúci ju následne písomne potvrdí do 3 pracovných dní odo dňa prijatia.
	7. Predávajúci dodá objednaný Tovar do miesta plnenia v súlade s touto Zmluvou a Objednávkou/Jednotlivou kúpnou zmluvou v čase určenom v Objednávke/ Jednotlivej kúpnej zmluve.
	8. Zmluvné strany sa dohodli, že predpokladané množstvo Tovaru pri jednej Objednávke/dodávke je v prípade dodávanej kyseliny soľnej technickej spravidla 3,0- 4,0 m3 /3480 kg-4640 kg a predpokladané množstvo dodávaného hydroxidu sodného tekutého spravidla 2,0 -3,0 m3. – /3040 kg – 4560 kg/.
	9. Frekvencia jednotlivých Objednávok/dodávok môže byť raz za 4 -10 dní, v závislosti na aktuálnej potrebe prevádzky Kupujúceho a množstva chemikálií v zásobníku Kupujúceho.
	10. Predávajúci je povinný zabezpečiť stály telefonický kontakt na zamestnanca priamo zodpovedného za realizáciu Jednotlivej kúpnej zmluvy, a to ešte pred plnením cisterny.
	11. Predávajúci zabezpečí, aby cisterna na dopravu Tovaru bola minimálne dvojkomorová, aby bolo možné v prípade potreby doplniť zásobník kyseliny chlorovodíkovej technickej 30-33% a zásobník hydroxidu sodného tekutého 47,5% v rovnakom čase. Predávajúci je povinný zabezpečiť vhodnú prípojku na prečerpávanie Tovaru do zásobníkov Kupujúceho, napr. prípoj na koncovku výpust. VK 50 bajonet tak, aby nedochádzalo k úniku do okolitého prostredia. Predávajúci je povinný zabezpečiť, aby cisterna na prevoz kyseliny chlorovodíkovej technickej 30-33% a hydroxidu sodného tekutého minimálne 47,5% bola zvnútra pogumovaná.
	12. V prípade, ak hrozí, že Predávajúci nedodá Tovar v lehote určenej podľa tejto Zmluvy, resp. podľa lehoty určenej v Objednávke/ Jednotlivej kúpnej zmluve, Predávajúci bude o tejto skutočnosti informovať Kupujúceho bez zbytočného odkladu po tom, čo sa o tejto skutočnosti dozvie.
	13. Predávajúci sa zaväzuje, že Tovar bude dodaný spolu s:
1. Dodacím listom,
2. Vážnym listom,
3. Analýznym certifikátom kvality od výrobcu Tovaru, pričom expiračná doba nesmie byť k termínu dodania a prevzatia Predmetu plnenia kratšia ako 2/3 celkovej expiračnej doby.
	1. Prevzatie Tovaru sa potvrdí na dodacom liste, ktorý podpíšu obe Zmluvné strany a ktorý bude obsahovať množstvo, čitateľné mená a priezviská a podpisy povereného odovzdávajúceho zamestnanca alebo pracovníka a preberajúceho zamestnanca, pečiatku a dátum prevzatia Tovaru Kupujúcim.
	2. V prípade, ak Kupujúci prevezme Tovar s vadou/ami, je povinný tieto vady popísať v dodacom liste s určením termínu na odstránenie vád/vady bez zbytočného odkladu.
	3. Kupujúci je oprávnený odmietnuť prevziať dodávku Tovaru, ktorý má vady alebo nekompletnú dodávku Tovaru.
	4. Predávajúci záväzne prehlasuje, že ním dodávaný Tovar spĺňa požadovanú kvalitu podľa požiadaviek Kupujúceho v súlade s podmienkami obstarávania a požiadavkami príslušných platných technických alebo iných noriem a všeobecne záväzných právnych predpisov. Súčasťou dodaného Tovaru bude aj dokumentácia podľa bodu 2.5, 2.6 tejto Zmluvy a 6.13 tejto Zmluvy.
	5. Predávajúci je počas plnenia tejto Zmluvy povinný dodržiavať zásady bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež ako „**HSE predpisy**“), interné predpisy Kupujúceho, najmä, ale nie výlučne Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach, ktorý tvorí Prílohu č. 3 tejto Zmluvy.

V prípade, ak sa na vykonávanie činnosti Predávajúceho vzťahujú aj iné interné predpisy Kupujúceho, alebo budú v budúcnosti takéto interné predpisy prijaté, tieto sú záväzné pre Predávajúceho dňom doručenia ich znenia Predávajúcemu.

Podpisom tejto Zmluvy Predávajúci prehlasuje, že sa oboznámil s týmito internými predpismi, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Predávajúci sa zaväzuje na výkon činnosti na území Kupujúceho zamestnávať len pracovníkov preškolených z interných predpisov.

* 1. Kupujúci je oprávnený v priebehu účinnosti tejto Zmluvy zmeniť interné predpisy. O tejto zmene bude Predávajúceho informovať zaslaním e-mailovej správy na e-mailové adresy kontaktných osôb uvedených v tejto Zmluve alebo na e-mailové adresy kontaktných osôb, ktoré budú neskôr v súlade s touto Zmluvou preukázateľne oznámené ako nové kontaktné osoby, resp. nové e-mailové adresy.

Predávajúci je povinný sa s oznámenými zmenami interných predpisov oboznámiť v súlade s týmto odsekom Zmluvy a tieto dodržiavať, pričom sú tieto interné predpisy záväzné pre Predávajúceho dňom ich účinnosti. V prípade, ak Kupujúci nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre Predávajúceho dňom prijatia e-mailovej správy s informáciou o ich zmene. Predávajúci sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.

Pre vylúčenie pochybností sa Zmluvné strany dohodli, že pre zmenu interných predpisov nie je potrebné uzatvárať písomný dodatok k tejto Zmluve.

* 1. Predávajúci je povinný kontrolovať dodržiavanie HSE predpisov a interných predpisov svojimi subdodávateľmi a Kupujúci je oprávnený kontrolovať dodržiavanie týchto predpisov zo strany Predávajúceho a jeho subdodávateľov. Predávajúci zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba predávajúceho (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia na území Kupujúceho alebo pri činnosti vykonávanej v záujme Kupujúceho, zaväzuje sa Predávajúci bez zbytočného odkladu o tom informovať kontaktnú osobu/zástupcu Kupujúceho a zaväzuje sa spolupracovať za účelom vyšetrenia a objasnenia tejto udalosti. Kupujúci považuje za pracovníka Predávajúceho alebo jeho subdodávateľa každú osobu, ktorá vykonáva podľa tejto Zmluvy prácu pre Predávajúceho alebo jeho subdodávateľa, bez ohľadu na to, aký je medzi nimi zmluvný vzťah.

Článok VII.

Komunikácia a doručovanie

* 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Kupujúceho je:

 Vo veciach zmluvných a technických:

 **Miriam Kóšová,** tel.: 0918 110 551, e-mail: **kosova@olo.sk**

 Vo veciach obchodných:

**Zuzana Machalíková**, tel.: 0918 110 142, email: machalikova@olo.sk

Kontaktnou osobou za Predávajúceho je doplniť, tel.: doplniť, email: doplniť

* 1. Korešpondencia súvisiaca so Zmluvou musí byť v slovenskom jazyku a bude sa považovať za doručenú:
	2. v deň doručenia zásielky, ak bola zásielka doručená osobne alebo kuriérnou službou, alebo
	3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
	4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
	5. Odstúpenie od Zmluvy, výpoveď, faktúry a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
	6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.

Článok VIII.

Ukončenie Zmluvy

* 1. Zmluva sa uzatvára na dobu určitú, a to 12 mesiacov odo dňa uzatvorenia tejto Zmluvy alebo do vyčerpania stanoveného finančného limitu podľa bodu 4.5 tejto Zmluvy podľa toho, ktorá skutočnosť nastane skôr.
	2. Zmluvný vzťah možno ukončiť:
1. Písomnou dohodou Zmluvných strán,
2. Odstúpením od Zmluvy zo strany Kupujúceho alebo Predávajúceho v prípade podstatného porušenia Zmluvy,
3. Písomnou výpoveďou Kupujúceho.
	1. Kupujúci je oprávnený písomne odstúpiť od tejto Zmluvy alebo od jednotlivej Objednávky/Jednotlivej kúpnej zmluvy ako pri podstatnom porušení zmluvy, pričom Zmluva/Objednávka/Jednotlivá kúpna zmluva zaniká dňom doručenia odstupujúceho prejavu Predávajúcemu, a to bez akejkoľvek povinnosti na náhradu škody, najmä ak:
4. Predávajúci je v omeškaní s dodaním Tovaru viac ako päť dní, alebo
5. Predávajúci zásadne porušil podmienky Etického kódexu zverejneného na web stránke Kupujúceho, alebo
6. Predávajúci porušil svoju povinnosť zachovávať mlčanlivosť, ku ktorej sa zaviazal v tejto Zmluve, alebo
7. vyhlásenie alebo správanie/konanie Predávajúceho poškodilo dobré meno alebo podnikateľskú dôveryhodnosť Kupujúceho, alebo
8. dodaný Tovar má vady, alebo
9. pred termínom plnenia je zrejmé, že Predávajúci bude v omeškaní s dodaním Tovaru, alebo Zmluvu poruší inak podstatným spôsobom a Kupujúci nemá záujem na plnení s takýmto omeškaním, resp. porušením, alebo
10. Predávajúci opakovane alebo závažne porušil ďalšie svoje zmluvné povinnosti uvedené v tejto Zmluve, alebo
11. Predávajúci obzvlášť závažne porušil HSE predpisy (predpisy BOZP, OŽP, OOP, OH), alebo
12. Predávajúci je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
13. z ďalších dôvodov uvedených v tejto Zmluve.
	1. Odstúpením od tejto Zmluvy zo strany Kupujúceho nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
	2. Písomné oznámenie o odstúpení od tejto Zmluvy/Objednávky/Jednotlivej kúpnej zmluvy sa doručuje druhej Zmluvnej strane doporučeným listom s doručenkou zaslaným na adresu jej sídla uvedenú v záhlaví tejto Zmluvy, alebo na adresu, ktorá bude neskôr v súlade s touto Zmluvou, preukázateľne oznámená Zmluvnej strane ako adresa pre doručovanie. Ak si Zmluvná strana, ktorej je oznámenie o odstúpení od Zmluvy určené a zaslané týmto spôsobom, toto z akéhokoľvek dôvodu neprevezme, považuje sa odstúpenie od Zmluvy za doručené na 5. deň odo dňa jeho odoslania aj keď sa adresát o jeho doručení (uložení na pošte) nedozvedel. Ak adresát odmietne oznámenie o odstúpení od Zmluvy/Objednávky/Jednotlivej kúpnej zmluvy prevziať, považuje sa toto za doručené dňom, keď bolo prevzatie odmietnuté.
	3. V prípade odstúpenia od Zmluvy a/alebo jednotlivej nákupnej Objednávky/ Jednotlivej kúpnej zmluvy si Zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia od Zmluvy a/alebo jednotlivej nákupnej Objednávky/ Jednotlivej kúpnej zmluvy, a to do 30 dní od zániku Zmluvy a/alebo jednotlivej nákupnej Objednávky/ Jednotlivej kúpnej zmluvy. Odstúpenie od tejto Zmluvy nemá vplyv na nákupné Objednávky/ Jednotlivé kúpne zmluvy, na základe ktorých Predávajúci dodal riadne, v súlade s touto Zmluvou a jednotlivou nákupnou Objednávkou/ Jednotlivou kúpnou zmluvou Tovar; tieto zostávajú v platnosti a Zmluvné strany si plnenia z takých nákupných Objednávok/ Jednotlivých kúpnych zmlúv nevracajú. Uvedené neplatí, ak dôvodom na odstúpenie od tejto Zmluvy je porušenie povinností pri dodaní Tovaru podľa príslušnej nákupnej Objednávky/ Jednotlivej kúpnej zmluvy.
	4. Kupujúci je okrem dôvodu podľa bodu 4.2 článku 4 tejto Zmluvy oprávnený písomne vypovedať túto Zmluvu aj bez uvedenia dôvodu s jednomesačnou  (1) výpovednou lehotou, a to doporučeným listom s doručenkou zaslaným na adresu sídla Predávajúceho uvedenú v záhlaví tejto Zmluvy, alebo na adresu, ktorá bude neskôr v súlade s touto Zmluvou, preukázateľne oznámená Kupujúcemu ako adresa pre doručovanie. Ak si Predávajúci výpoveď z akéhokoľvek dôvodu neprevezme, považuje sa výpoveď za doručenú na 5. deň odo dňa jej odoslania aj keď sa predávajúci o doručení (uložení na pošte) nedozvedel. Ak Predávajúci odmietne výpoveď prevziať, považuje sa výpoveď za doučenú dňom, keď bolo prevzatie odmietnuté. Výpovedná lehota začne plynúť prvým dňom kalendárneho mesiaca nasledujúceho po doručení výpovede.
	5. V prípade výpovede Zmluvy, vypovedanie nemá vplyv na platnosť a účinnosť jednotlivých nákupných Objednávok/Jednotlivých kúpnych zmlúv zaslaných Kupujúcim a potvrdených Predávajúcim.
	6. Odstúpením alebo výpoveďou tejto Zmluvy zo strany Kupujúceho nie je dotknuté jej právo na uplatnenie si svojich nárokov vyplývajúcich z porušenia Zmluvy a oprávnenia na náhradu prípadnej škody.
	7. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy alebo vzhľadom na svoju povahu majú trvať aj po ukončení tejto Zmluvy.

Článok IX.

Sankcie

* 1. Zmluvné strany sa dohodli, že v prípade ak bude Predávajúci v omeškaní s dodaním Tovaru podľa tejto Zmluvy, Objednávky alebo Jednotlivej kúpnej zmluvy, Kupujúci je oprávnený požadovať zaplatenie zmluvnej pokuty za každý aj začatý deň omeškania s plnením vo výške 0,05 % z kúpnej ceny bez DPH uvedenej v nákupnej Objednávke/ Jednotlivej kúpnej zmluve, ktorej sa oneskorené plnenie týka.
	2. Zmluvné strany sa dohodli, že v prípade ak bude Kupujúci v omeškaní so zaplatením kúpnej ceny za dodaný Tovar, má Predávajúci právo požadovať od Kupujúceho zaplatenie úroku z omeškania vo výške 0,05 % z nezaplatenej sumy, za každý deň omeškania.
	3. Kupujúci je oprávnený žiadať od Predávajúceho zaplatenie zmluvnej pokuty v nižšie stanovenej výške v prípade, ak Predávajúcemu, jeho zamestnancovi alebo pracovníkovi bolo preukázané nasledovné porušenie všeobecne záväzných právnych predpisov alebo zmluvných povinností:
1. 200,- EUR v prípade zistenia požitia alkoholu, ako výsledku pozitívneho testu na alkohol, užitia omamných a psychotropných látok v organizme testovanej osoby alebo ich vnášanie do areálu Kupujúceho,
2. 500,- EUR v prípade porušenie zákazu fajčenia v areáli Kupujúceho,
3. 2 000,- EUR v prípade porušenia povinnosti mlčanlivosti stanovenej všeobecne záväzným právnym predpisom, a/alebo dohodnutú v tejto Zmluve.
	1. V prípade obzvlášť závažného porušenia HSE predpisov Predávajúcim, je Kupujúci oprávnený vyúčtovať Predávajúcemu zmluvnú pokutu vo výške 3 000,- EUR a je oprávnený odstúpiť od tejto Zmluvy. Zároveň to má za následok trvalý zákaz pre zamestnanca alebo pracovníka Predávajúceho vykonávať akékoľvek služby pre Kupujúceho. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu. Zmluvné strany sa dohodli, že značnou škodu je škoda presahujúca sumu 20 000,- EUR.
	2. Kupujúci je oprávnený požadovať náhradu škody spôsobenú porušením povinnosti, na ktorú sa vzťahuje zmluvná pokuta podľa tohto článku. Kupujúci je oprávnený domáhať sa náhrady škody prevyšujúcej zmluvnú pokutu.

**Článok X**

**Mlčanlivosť**

* 1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
	2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:
1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Kupujúcim,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.

**Článok XI**

**Vyššia moc**

* 1. Nie je porušením Zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vyššia moc (vis maior), ktorý vydajú príslušné úrady alebo organizácia krajiny pôvodu.
	2. Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).
	3. Ak doba trvania okolností vylučujúcich zodpovednosť (vis maior) presahuje tridsať (30) dní, Zmluvné strany sú povinné viesť rokovania o možnej zmene/úprave tejto zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo Zmluvných strán je oprávnená odstúpiť od tejto Zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto Zmluvy.
	4. Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto Zmluvy v dôsledku okolností vylučujúcich zodpovednosť (vis maior) je povinná oznámiť písomne druhej Zmluvnej strane hrozbu alebo vznik okolností vylučujúcich zodpovednosť (vis maior) spolu s ich dôsledkami a predpokladaným časom ich trvania. Tieto informácie je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (vis maior) bude niesť Zmluvná strana zodpovedná za takéto neskoré oznámenie.

**Článok XII**

**Subdodávatelia**

1.
2. 1. Predávajúci je oprávnený zadať časť zákazky subdodávateľovi, pričom zodpovedá Kupujúcemu akoby plnil sám. Subdodávateľom/ subdodávateľmi v čase uzavretia tejto Zmluvy v súlade s  obstarávaním je / sú: **doplniť ak je**

*(právnická osoba: obchodné meno, sídlo, IČO, osoba oprávnená konať za subdodávateľa, jej meno a priezvisko, adresa trvalého pobytu a dátum narodenia; fyzická osoba: meno a priezvisko, adresa trvalého pobytu a dátum narodenia).*

* 1. Predávajúci je oprávnený zmeniť subdodávateľa iba so súhlasom Kupujúceho a je povinný oznámiť Kupujúcemu pred plánovanou zmenou:
1. identifikačné údaje nového subdodávateľa, vrátane údajov o osobe oprávnenej konať za subdodávateľa, v rozsahu meno a priezvisko, trvalý pobyt, pozícia, dátum narodenia,
2. podiel na zákazke, ktorý bude plniť nový subdodávateľ,
3. dôvody zmeny subdodávateľa, ako aj dopady zmeny subdodávateľa na Kupujúceho.
	1. Kupujúci sa vyjadrí k navrhovanému subdodávateľovi do tridsiatich (30) dní odo dňa doručenia žiadosti o zmenu subdodávateľa.
	2. Predávajúci je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, najmä ale nie výlučne podmienky účasti podľa Zákona o verejnom obstarávaní a zápis do registra partnerov verejného sektora podľa zákona č. 315/2016 Z.z. oregistri partnerov verejného sektora a o zmene a doplnení niektorých zákonov v znení neskorších predpisov, pričom tieto podmienky je Predávajúci povinný kedykoľvek na žiadosť Kupujúceho bezodkladne preukázať.
	3. Kupujúci je oprávnený rozhodnúť o nechválení subdodávateľa alebo vylúčiť subdodávateľa aj bez udania dôvodu, pričom Predávajúci je povinný riadiť sa takýmto rozhodnutím Kupujúceho a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto Zmluvy vlastné kapacity.
	4. Predávajúci je povinný Kupujúcemu bezodkladne oznámiť akúkoľvek zmenu údajov o subdodávateľovi, vrátane údajov o osobe oprávnenej konať za subdodávateľa.
	5. Predávajúci je povinný zabezpečiť zmluvou so subdodávateľom, aby sa povinnosti Predávajúceho a práva Kupujúceho podľa tejto Zmluvy primerane vzťahovali aj na vzťahy medzi Predávajúcim a subdodávateľom.

**Článok XIII**

Spoločné a záverečné ustanovenia

* 1. Pokiaľ nie je Zmluve uvedené inak, budú sa vzájomné vzťahy Zmluvných strán, ktoré vznikli na základe tejto Zmluvy a ktoré nie sú v nej výslovne upravené, riadiť príslušnými ustanoveniami Obchodného zákonníka a ostatných všeobecne záväzných právnych predpisov Slovenskej republiky.
	2. Predávajúci vyhlasuje, že sa oboznámil s Etickým kódexom zverejneným na web stránke Kupujúceho zaväzuje sa ho dodržiavať.
	3. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
	4. Kupujúci ako prevádzkovateľ osobných údajov týmto informuje Predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, email, telefónne číslo, na účel uzatvorenia a plnenia tejto Zmluvy. Osobné údaje štatutárneho orgánu Predávajúceho Kupujúci spracúva na právnom základe plnenia zmluvy (čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a jeho kontaktných osôb na základe oprávneného záujmu na riadnom a včasnom plnení tejto zmluvy (čl. 6 ods. 1 písm. f) GDPR). Dané osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Na základe písomnej žiadosti alebo osobne u Kupujúceho majú tieto dotknuté osoby právo:
	5. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
	6. namietať spracúvanie svojich osobných údajov;
	7. na prenosnosť osobných údajov;
	8. podať návrh na začatie konania na Úrade na ochranu osobných údajov SR. Ďalšie informácie o spracúvaní osobných údajov je možné nájsť aj na webovej stránke Kupujúceho (ďalej len „**Informácie o ochrane údajov**“).
	9. Predávajúci podpisom Zmluvy potvrdzuje:
1. správnosť a pravdivosť osobných údajov, ktoré sa ho týkajú a sú uvedené v tejto Zmluve,
2. že mu boli poskytnuté Informácie o ochrane údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Kupujúcemu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
	1. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
	2. Kupujúci je oprávnený postúpiť/previesť túto Zmluvu, alebo jej časť, ako aj jednotlivé práva a povinnosti vyplývajúce mu z tejto Zmluvy na tretiu osobu s tým, že je povinný toto písomne vopred oznámiť Predávajúcemu. Podpisom tejto Zmluvy Predávajúci dáva svoj neodvolateľný súhlas s takýmto postúpením/prevodom.
	3. Predávajúci je povinný predložiť Kupujúcemu, kedykoľvek počas platnosti tejto Zmluvy, na jeho požiadanie kópiu poistnej zmluvy do 10 dní odo dňa doručenia takejto žiadosti. Kópiu poistnej zmluvy je Predávajúci povinný predložiť vždy s každou zmenou.
	4. Zmluvu možno dopĺňať alebo meniť výhradne formou písomných dodatkov k tejto Zmluve podpísaných oboma zmluvnými stranami, ktoré sa po podpísaní stávajú neoddeliteľnou súčasťou tejto Zmluvy.
	5. Táto Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	6. Zmluva je vyhotovená v dvoch (2) rovnopisoch, po jednom rovnopise pre každú Zmluvnú stranu.
	7. Pokiaľ niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
	8. Neoddeliteľnou súčasťou tejto Zmluvy je:

Príloha č. 1 – Cenník jednotkových cien s technickou špecifikáciou

Príloha č. 2 – Certifikát kvality

Príloha č. 3 – Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach

* 1. Zmluvné strany vyhlasujú, že Zmluvu uzatvorili slobodne, vážne, nie v tiesni, ani za jednostranne nevýhodných podmienok, čo dosvedčujú svojimi podpismi.

 V Bratislave dňa ...................... V ...................................... dňa .....................

Kupujúci : Predávajúci:

........................................................... .......................................................................

Ing. Martin Maslák, predseda predstavenstva

....................................................

Ing. Andrej Rutkovský, člen predstavenstva

**Príloha č. 3 Rámcovej kúpnej zmluvy.**

**Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach.**

v zmysle § 6 odsek 4 zákona č. 124/2006 Z.z. vznp. a § 4 písm. e) zákona č. 314/2001 Z.z. vznp.

**Zamestnanci dodávateľa, spoločnosti......................................................................., ktorí budú vykonávať práce na určenom pracovisku v priestoroch spoločnosti OLO, a.s., uvedení a podpísaní v prezenčnej listine tohto záznamu, boli poučení o zásadách bezpečnosti a ochrany zdravia pri práci a ochrany pred požiarmi nasledovne:**

**BOZP**

1. Nebezpečenstvá a ohrozenia, ktoré sa pri práci na určenom pracovisku môžu vyskytnúť, výsledky posúdenia rizika.
2. Opatrenia na zaistenie bezpečnosti a ochrany zdravia pri práci, ktoré súvisia s prácami dodávateľa a určeným pracoviskom, na ktorom bude práce vykonávať.
3. ZVN/BOZP-2/2006 - Smernica na určenie postupov pri vzniku úrazu a nebezpečnej udalosti + Dodatok č. 1/2015.
4. ZVN/BOZP-1/2006 - Smernica na kontrolu požívania alkoholických nápojov a iných omamných látok.
5. ZVN/BOZP-1/2012 - Smernica na určenie podmienok súvisiacich s fajčením v priestoroch spoločnosti OLO a.s. + Dodatok č. 1/2015.
6. Prevádzkový poriadok pracoviska, ak je pre určené pracovisko spracovaný.

**OOPP**

1. Nebezpečenstvá vzniku požiarnu na určenom pracovisku a protipožiarne opatrenia. (5 min.)
2. Požiarne poplachové smernice a Evakuačný plán platné pre určené pracovisko. (5 min.)
3. Požiarny poriadok pracoviska, ak je pre určené pracovisko spracovaný. (5 min.)
4. Zabezpečenie ochrany pred požiarmi pri technologických procesoch a skladovaní horľavých látok. (5 min.)
5. Oboznámenie sa s rozmiestnením hasiacich zariadení, prostriedkov na poskytnutie prvej pomoci, hlavných uzáverov vody a plynu, hlavných vypínačoch elektrickej energie pre určené pracovisko. (5 min.)

**Povinnosti dodávateľa pri výkone prác v priestoroch spoločnosti OLO, a.s.**

Dodávateľ je povinný pred začatím vykonávania prác predložiť zástupcovi spoločnosti OLO, a.s. predpísanú dokumentáciu bezpečnosti a ochrany zdravia pri práci a ochrany pred požiarmi v rozsahu:

1. Zoznam zamestnancov, subdodávateľov, strojov a vozidiel určených na výkon svojich činností.
2. Záznamy zo školenia BOZP a OPP zamestnancov nie staršie ako 2 roky.
3. Záznamy o odbornej spôsobilosti zamestnancov na obsluhu strojov a na činnosti, ktoré budú v rámci dodávky obsluhovať, resp. vykonávať. (preukazy, osvedčenia a pod.).
4. Záznamy o zdravotnej spôsobilosti zamestnancov na obsluhu strojov a na činnosti, ktoré budú v rámci dodávky obsluhovať, resp. vykonávať.
5. Technologické postupy na práce, ktoré bude vykonávať vrátane bezpečnostných opatrení.
6. Posúdenie rizík spojených s činnosťami, ktoré bude vykonávať vrátane bezpečnostných opatrení.
7. Záznamy o odborných prehliadkach, odborných skúškach, revíziách a kontrolách strojov a zariadení používaných pri práci, najmä vyhradených technických zariadení a hasiacich prístrojov.
8. Denníky strojov a zdvíhacích zariadení, ktoré bude používať na výkon svojich činností.
9. Záznam o pridelení osobných ochranných pracovných prostriedkov, vrátane záznamov o ich odbornej kontrole, ak to vyžaduje osobitný predpis (napr. odborná kontrola prostriedkov osobného zabezpečenia proti pádu raz ročne).
10. Povolenie na zváranie v prípade, že bude vykonávať zváračské práce.

Dodávateľ je povinný predložiť uvedenú dokumentáciu aj za všetkých svojich subdodávateľov, ktorí budú preňho vykonávať práce v rámci dodávky pre spoločnosť OLO, a.s.

**Povinnosti dodávateľa a jeho zamestnancov a subdodávateľov:**

* dohodnuté práce vykonávať v zmysle platných všeobecne záväzných právnych predpisov BOZP a OPP, technologických postupov a interných smerníc zamestnávateľa,
* prípadné zistené nedostatky z hľadiska BOZP a OPP, vznik pracovného alebo iného ako pracovného úrazu, vznik nebezpečnej udalosti, nebezpečenstvo vzniku požiaru alebo už vzniknutý požiar bezodkladne nahlásiť zodpovednému vedúcemu zamestnancovi spoločnosti OLO, a.s.
* dohodnuté práce budú vykonávať zamestnanci dodávateľa na vlastné nebezpečie,
* dohodnuté práce budú vykonávať len osoby, ktoré
	+ boli nahlásené spoločnosti OLO, a.s. (prostredníctvom predloženého zoznamu),
	+ dostali informácie a pokyny na zaistenie BOZP a OPP (podpísaný záznam),
	+ nie sú pod vplyvom alkoholu alebo iných omamných alebo psychotropných látok,
* pracovať a zdržiavať sa len na určenom pracovisku, pohybovať sa len po trasách a komunikáciách určených zodpovedným zamestnancom spoločnosti OLO, a.s.
* pri pohybe v priestoroch spoločnosti OLO, a.s. si počínať so zvýšenou pozornosťou a opatrnosťou, najmä pri prechode cez komunikácie a iné nebezpečné priestory,
* dodávateľ ako zamestnávateľ zodpovedá za BOZP a OPP svojich zamestnancov a subdodávateľov, ako aj za bezpečnosť svojich pracovísk v rámci priestorov spoločnosti OLO, a.s.,
* dodržiavať zákaz fajčenia vo všetkých priestoroch spoločnosti OLO, a.s., okrem priestorov vyhradených na fajčenie,
* počínať si vždy tak, aby neohrozil bezpečnosť svoju ani iných osôb vrátane zamestnancov spoločnosti OLO, a.s.,
* dodržiavať všetky zásady BOZP a OPP, s ktorými boli oboznámení v rámci poskytnutia informácií a pokynov BOZP a OPP,
* podrobiť sa kontrole na požitie alkoholu v zmysle internej smernice, ak na ňu dá pokyn poverený pracovník OLO, a.s.,
* rešpektovať a dodržiavať bezpečnostné a zdravotné označenie na pracovisku a pracovných prostriedkoch,

V Bratislave dňa ..................................

.............................................. ................................................. .........................................

.............................................. ................................................. .........................................

 Zodpovedný vedúci Zodpovedný vedúci Technik požiarnej ochrany

 Dodávateľa určeného pracoviska OLO, a.s.

(meno, priezvisko a podpis)

**Menný zoznam zamestnancov dodávateľa, ktorí sa zúčastnili oboznámenia.**

Svojim podpisom potvrdzujem, že som bol/a poučený/á a oboznámený/á so zásadami bezpečnosti a ochrany zdravia pri práci a ochrany pred požiarmi v rozsahu uvedenom v Zázname, že som im porozumel/a a budem ich pri práci dodržiavať.

|  |  |  |
| --- | --- | --- |
| **Meno a priezvisko** | **Dátum oboznámenia** | **Podpis zamestnanca** |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |